S-2915/2020

Dómur

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 28. apríl 2020, á hendur V-kk-þgf Ó-kk-þgf K-kk-þgf, kt. [...], [...], [...], fyrir eftirtalin brot:

1. Nytjastuld og eignaspjöll með því að hafa, dagana 5. og 6. nóvember 2018, í heimildarleysi tekið bifreiðina [...] þar sem hún stóð við [...] í Kópvogi og ekið henni að Bláfjallaveg austan við Krýsuvíkurveg í Reykjavík þar sem ákærði ók utan vegar, stöðvaði aksturinn og lagði eld að bifreiðinni með þeim afleiðingum að bifreiðin eyðilagðist.

2.

Telst brot þetta varða við 2. mgr. 257. gr. og 1. mgr. 259. gr. almennra hegningarlaga nr. 19/1940.

3. Hegningar og umferðarlagabrot með því að hafa, fimmtudaginn 10. maí 2018, í blekkingarskyni sett skráningarmerkið [...], sem tilheyrði ljósgrárri Skoda Octavia bifreið ákærða, aftan á bifreiðina [...] og þannig ekið henni án skráningarmerkis að framan og með röngu skráningarmerki að aftan og án lögboðinnar vátryggingar suður Reykjanesbraut þar sem lögregla stöðvaði aksturinn til móts við Kauptún í Garðabæ.

Telst brot þetta varða við 1. mgr. 157. gr. almennra hegningarlaga nr. 19/1940 og 1. mgr. 72. gr. umferðarlaga nr. 77/2019 og 17., sbr. 19. gr. reglugerðar um skráningu ökutækja nr. 751/2003, allt sbr. 1. mgr. 94. gr. umferðarlaga nr. 77/2019.

Þess er krafist að ákærði verði dæmdur til refsingar og til greiðslu alls sakarkostnaðar.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 28. apríl 2020, var ákærði dæmdur í 45 daga fangelsi, skilorðsbundið til tveggja ára með dómi 2. nóvember 2017 fyrir eignaspjöll og húsbrot. Ákærði gekkst síðan undir greiðslu sektar með lögreglustjórasátt 6. júní 2018 fyrir akstur sviptur ökurétti. Þá var hann dæmdur í 60 daga fangelsi, skilorðsbundið til tveggja ára, með dómi 1. apríl 2019 fyrir vörslur fíkniefna, að hluta til í sölu og dreifingarskyni en um var að ræða hegningarauka og var skilorðsdómurinn frá 2. nóvember 2017 dæmdur upp. Hann var næst dæmdur í 90 daga fangelsi, skilorðsbundið til tveggja ára, með dómi 22. nóvember 2019 fyrir brot á vopnalögum en um var að ræða hegningarauka og jafnframt var skilorð dómsins frá 1. apríl 2019 dæmt upp. Að lokum var hann dæmdur í 5 mánaða fangelsi, skilorðsbundið til tveggja ára með dómi 19. desember 2019 fyrir hótunarbrot og var skilorð dómsins frá 22. nóvember 2019 dæmt upp. Að öðru leyti kemur sakaferill ákærða ekki til skoðunar við ákvörðun refsingar í þessu máli.

Brot þau sem ákærði er sakfelldur fyrir nú voru framin fyrir uppsögu lögreglustjórasáttarinnar frá 6. júní 2018 og einnig þeirra þriggja dóma sem fylgdu í kjölfarið og eru taldir hér upp að ofan og verður ákærða því nú dæmdur hegningarauki í samræmi við 78. gr. almennra hegningarlaga nr. 19/1940. Þá verður það virt ákærða til refsimildunar að hann hefur skýlaust játað brot sín.

Með hliðsjón af sakarefni þessa máls þykir refsing ákærða hæfilega ákveðin fangelsi í 6 mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa að haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 206.460 krónur, að meðtöldum virðisaukaskatti.

Af hálfu ákæruvaldsins flutti málið K-kvk-nf Ó-kvk-nf E-kvk-nf aðstoðarsaksóknari.

H-kvk-nf S-kvk-nf B-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, V-kk-nf Ó-kk-nf K-kk-nf, sæti fangelsi í 6 mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 206.460 krónur.

H-kvk-nf S-kvk-nf B-kvk-nf

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 206.460 krónur, að meðtöldum virðisaukaskatti.

Af hálfu ákæruvaldsins flutti málið K-kvk-nf Ó-kvk-nf E-kvk-nf aðstoðarsaksóknari.

H-kvk-nf S-kvk-nf B-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, V-kk-nf Ó-kk-nf K-kk-nf, sæti fangelsi í 6 mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 206.460 krónur.

H-kvk-nf S-kvk-nf B-kvk-nf